
Α ΠΟΦΑΣΕΙ Σ 

Αριθμ. 08/Δ.Τ.Α./27155 (1) 

Τροποποίηση του Οργανισμού Εσωτερικής Υπηρεσίας 
Δήμου Αρτέμιδος, Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981 όπως 
τροποποιήθηκε με τις όμοιες του άρθρου 8 παρ.5 του 
ν. 2307/1995. 

2. Τις διατάξεις του άρθρου 8 του ν. 2503/1997. 

3. Τις διατάξεις του ν. 2190/1994 καθώς & των π.δ. 37α/87 
και 22/90. 

4. Τις διατάξεις των άρθρων 8 & 12 του ν. 2307/1995 
καθώς και του ν. 2683/1999. 

5. Τις διατάξεις του ν. 2503/1997 άρθρο 9 παρ. 1 και 
άρθρο 18 παρ. 12. 

6. Τ ις διατάξεις του άρθρου 27 του ν. 3013/2002. 

7. Την υπ’ αριθμ. 164/2005 απόψαση του Δημοτικού 
Συμβουλίου Αρτέμιδος. 

8. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ανατολικής Αττικής που δι¬ 
ατυπώθηκε στο 11/26.10.2005 πρακτικό του. 

9. Τα στοιχεία του οικείου φακέλου. 

10. Τις ρυθμίσεις του άρθρου 29Α του ν. 1558/1985 που 
προστέθηκε με το άρθρο 27 του ν. 2081/1992. 

11. Την υπ’ αριθμ. οικ. 16976/12.11.2003 (ΦΕΚ1693/Β/2003) 
απόφαση του Γ ενικού Γ ραμματέα Περιφέρειας Αττικής 


για μεταβίβαση εξουσίας υπογραφής «Με εντολή Γε¬ 
νικού Γ ραμματέα Περιφέρειας» στο Γ ενικό Διευθυντή 
της Περιφέρειας Αττικής, αποφασίζουμε: 

Εγκρίνουμε την υπ’ αριθμ. 164/2005 απόφαση του Δη¬ 
μοτικού Συμβουλίου Αρτέμιδος που αφορά την τροπο¬ 
ποίηση του Ο.Ε.Υ. του Δήμου και έχει ως εξής: 


ΤΡΟΠΟΠΟΙΗΣΗ ΟΡΓΑΝΙΣΜΟΥ 
ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΑΡΤΕΜΙΔΟΣ ΝΟΜΟΥ ΑΤΤΙΚΗΣ 

Εγκρίνεται η τροποποίηση του ΟΕΥ του Δήμου Αρ¬ 
τέμιδος ως προς την αίτηση των θέσεων 

1) Του κλάδου ΠΕ δικηγόρου με μηνιαία αντιμισθία, 
αριθμός θέσεων 1, σύμφωνα με τις διατάξεις των άρθ. 
245-246 ν. 1188/1981, όπως τροποποιήθηκαν με τις δια¬ 
τάξεις των παρ. 2 και 3 του άρθρου 21 του ν. 3274/2004, 
με ετήσια δαπάνη 25.500,00 €. 

2) Του κλάδου ΠΕ Οικονομικού Λογιστικού, αριθμός 
θέσεων 1, σύμφωνα με τις διατάξεις της παρ.9 του άρ¬ 
θρου 22 του ν. 3051/2002, για την λειτουργία γραφείου 
διπλογραφικού συστήματος του τμήματος λογιστηρίου 
της Δ/νσης Οικονομικών Υπηρεσιών, με ετήσια δαπάνη 
16.955,00 €. 

3) Του κλάδου ΔΕ Εποπτών-Φυλάκων Σχολικών Κτι¬ 
ρίων, αριθμός θέσεων 7, σύμφωνα με την Α.Π.8084/ 
20.2.2003 εγκύκλιο του ΥΠ.ΕΣ.Δ.Δ.Α., με ετήσια δαπάνη 
96.824,00€. 


ΠΙΝΑΚΑΣ 


Προτεινομένων νέων τακτικών θέσεων με τον ετήσιο 
μισθό στο καταληκτικό Μισθολογικό κλιμάκιο (Μ.Κ.) 
κατά Κατηγορία. 


ΚΛΑΔΟΣ ΝΕΕΣ ΘΕΣΕΙΣ 

ΠΕ (Δικηγόρος 
με αντιμισθία) 1 

ΠΕ 1 

ΔΕ 7 

ΣΥΝΟΛΟ 9 


ΕΤΗΣΙΟΣ ΜΙΣΘΟΣ ΣΥΝΟΛΟ 

25.500,00 25.500,00 

16.955,00 16.955,00 

13.832,00 96.824,00 

139.279,00 


Ακροτελεύτιο Αρθρο 

Από την ψήφιση του παραπάνω Οργανισμού Εσωτε¬ 
ρικής Υπηρεσίας του Δήμου Αρτέμιδος προκαλείται 
δαπάνη σε βάρος του προϋπολογισμού του οικείου 
ΟΤΑ, οικονομικού έτους 2005 και για τα επόμενα οι¬ 
κονομικά έτη το ύψος της δαπάνης προβλέπεται στο 

ποσό των 139.279,00 Ευρώ περίπου και θα βαρύνει τους 
ΚΑ00.6031.0002,10.6011.0001. 

Ο μέσος όρος τακτικών εσόδων των δύο (2) τελευταί¬ 
ων χρόνων 2003 και 2004 δηλαδή αντίστοιχα 6.542.429,51 
6 + 7.764.185,21 € = 14.306.614,72 € : 2 = 7.153.307,36 € είναι 
διπλάσιος του ποσού στο οποίο ανέρχεται η ετήσια 
δαπάνη του βασικού μισθού και του χρονοεπιδόματος 
του καταληκτικού μισθολογικού κλιμακίου, συμπερι¬ 
λαμβανομένων και των προτεινομένων νέων θέσεων, 
πολλαπλασιαζόμενης της δαπάνης αυτής επί δύο (2), 
σύμφωνα με τις παρ. 2,3 και 4 του άρθρου 12 του ν. 1188/ 
1981 ήτοι: 139.279,00 € X 2 = 278.558,00 €. 

Για την πιο πάνω δαπάνη έχουν εγγράφει πιστώσεις 
στον προϋπολογισμό του Δήμου ύψους 1.765.500 Ευρώ, 
με Κ.Α.00.6031.0002 ποσό 43.000 Ευρώ και Κ.Α.10.6011.0001 
ποσό 678.000 Ευρώ. 

Κατά τα λοιπά ισχύει ο Οργανισμός Εσωτερικής 
Υπηρεσίας του Δήμου όπως έχει δημοσιευθεί στο ΦΕΚ 
1115/8.8.2003/τ.Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 24 Νοεμβρίου 2005 
Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 8791 (2) 

Τροποποίηση του Οργανισμού Εσωτερικής Υπηρεσίας 
του Δήμου Βεντζίου Ν. Γρεβενών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του άρθρου 12 του ν. 1188/1981 «Περί κυρώσεως του 
Κωδικός περί καταστάσεως προσωπικού Ο.Τ.Α.» (ΦΕΚ 
204/Α727/30.7.1981), όπως αντικαταστάθηκαν από τις 
διατάξεις του άρθρου 8 παρ. 5 του ν. 2307/1995. 

β. Των Προεδρικών Διαταγμάτων 37α/87,22/90,50/2001 
και 347/2003. 

γ. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π .δ. 63/2005 (ΦΕΚ Α'98) σχε¬ 
τικά με τον έλεγχο των δαπανών που προκαλούν οι 
κανονιστικές διοικητικές πράξεις, που προστέθηκε με 
το άρθρο 27 του ν. 2081/ 1992 και αντικαταστάθηκε εν 
μέρει από το άρθρο 1 παρ. 2α του ν. 2469/1997. 

2. Την υπ’ αριθμ. 15366/2003/25.6.2004 απόφασή μας, 
με την οποία τροποποιήθηκε και ανασυντάχθηκε ο Ορ¬ 
γανισμός Εσωτερικής Υπηρεσίας του Δήμου Βεντζίου 
Ν. Γρεβενών (ΦΕΚ 1010/τ.Β76.7.2004). 

3. Την υπ’ αριθμ. 189/2005 απόφαση του Δημοτικού 
Συμβουλίου του Δήμου Βεντζίου, με την οποία τροπο¬ 
ποιείται η αριθ. 277/2003 απόφαση του, που αφορά την 
τροποποίηση και ανασύνταξη του Οργανισμού Εσωτε¬ 
ρικής Υπηρεσίας του Δήμου. 

4. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 37 του ν. 2190/1994, όπως διατυπώ¬ 
θηκε στο αριθ. 8/2005 πρακτικό του, αποφασίζουμε 

Εγκρίνουμε την υπ’ αριθμ. 189/2005 απόφαση του Δη¬ 
μοτικού Συμβουλίου του Δήμου Βεντζίου Νομού Γ ρεβε¬ 
νών, με την οποία τροποποιείται η αριθ. 277/2003 από¬ 
φαση του, που αφορά την τροποποίηση και ανασύνταξη 
του Οργανισμού Εσωτερικής Υπηρεσίας του Δήμου. 


Η αριθ. 15366/2003/25.6.2004 απόφαση μας τροποποι¬ 
είται ως εξής: 

Στην κατηγορία Δευτεροβάθμιας εκπαίδευσης συνι- 
στάται μία (1) θέση επιπλέον ΔΕ28 Χειριστών Μηχανη¬ 
μάτων έργων. 

Μετά την ανωτέρω τροποποίηση, οι θέσεις της κα¬ 
τηγορίας Δευτεροβάθμιας Εκπαίδευσης ισχύουν 

ως εξής: 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Κλάδος Θέσεις 
ΔΕΙ Διοικητικών 5 (πέντε) 

ΔΕ23 Ειδικού Προσωπικού 2 (δύο) 

ΔΕ28 Χειριστών Μηχανημάτων έργων 2 (δύο) 

ΔΕ29 Οδηγών Αυτοκινήτων 1 (μία) 

ΔΕ 38 Χειριστών Η/Υ 2 (δύο) 

ΔΕ30 Τεχνιτών 1 (μία) 

ΑΚΡΟΤΕΛΕΥΤΙΟ ΑΡΘΡΟ ΚΑΛΥΨΗ ΔΑΠΑΝΗΣ 
Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Βεντζίου για το τρέχον έτος και για το κάθε ένα από τα 
επόμενα έτη προκαλείται δαπάνη ύψους 20.488,00 €. 

Γ ια την ανωτέρω δαπάνη θα προβλεφθεί η σχετική 
πίστωση στον προϋπολογισμό χρήσης 2006 στον Κ.Α. 
10/6011 και για τα επόμενα οικονομικά έτη θα προβλέ- 
πεται η ανάλογη πίστωση. 

Κατά τα λοιπά ισχύει η υπ’ αριθμ. 15366/2003/25.6.2004 
απόφαση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως- 

Γρεβενά, 5 Δεκεμβρίου 2005 
Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 4842 (3) 

Τροποποίηση του Οργανισμού Εσωτερικής Υπηρεσίας 
του Δήμου Αγίου Κοσμά Ν. Γ ρεβενών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του άρθρου 12 του ν. 1188/1981 όπως αντικαταστά- 
θηκε από τις διατάξεις του άρθρου 8 παρ. 5 του ν. 2307/ 
1995. 

β. Του άρθρου 67 του ν. 1416/1984, όπως τροποποιήθη¬ 
κε από το άρθρο 57 παρ. 10 του ν. 2218/1994. 

γ. Των άρθρων 245 και 246 του ν. 1188/1981, όπως αντι- 
καταστάθηκαν από το άρθρο 21 παρ. 2 και 3 αντίστοιχα 
του ν. 3274/2004. 

δ. Του άρθρου 31 παρ. 1, 2, 4 και 13 περ. β' του ν. 3013/ 
2002 «Αναβάθμιση της πολιτικής προστασίας και άλλες 
διατάξεις» (ΦΕΚ 102/Α'/1.5.2002), όπως η τελευταία αντι- 
καταστάθηκε με το άρθρο 24 παρ.4 του ν. 3200/2003. 

ε. Των Προεδρικών Διαταγμάτων 37α/87, 22/90, 50/2001 
και 347/2003. 

στ. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π .δ. 63/2005 (ΦΕΚ Α'98) σχε¬ 
τικά με τον έλεγχο των δαπανών που προκαλούν οι 
κανονιστικές διοικητικές πράξεις, που προστέθηκε με το 
άρθρο 27 του ν.2081/1992 και αντικαταστάθηκε εν μέρει 
από το άρθρο 1 παρ. 2.α του ν. 2469/1997. 

2. Την υπ’ αριθμ. 3177/7.4.1999 απόφασή μας με την 
οποία εγκρίθηκε ο Οργανισμός Εσωτερικής Υπηρεσίας 

του πρώην Δήμου Κοσμά του Αιτωλού και νυν Δήμου 
Αγίου Κοσμά Ν. Γρεβενών (ΦΕΚ 556/τ.Β76.5.1999), η οποία 
τροποποιήθηκε με την υπ’ αριθμ. 9613/2000/31.5.2001 
όμοια (ΦΕΚ 775/τ.Β7ΐ9.6.2001). 

3. Την υπ’ αριθμ. 69/2005 απόφαση του Δημοτικού 
Συμβουλίου του Δήμου Αγίου Κοσμά Ν. Γρεβενών, με 
την οποία τροποποιείται ο Οργανισμός Εσωτερικής 
Υπηρεσίας του Δήμου. 

4. Τη σύμφωνη γνώμη του Υπηρεσιακού Συμβουλίου 
του άρθρου 37 του ν. 2190/1994, όπως διατυπώθηκε στο 
αριθ. 5/2005 πρακτικό του, αποφασίζουμε: 

Εγκρίνουμε την υπ’ αριθμ. 69/2005 απόφαση του Δημο¬ 
τικού Συμβουλίου του Δήμου Αγίου Κοσμά Ν. Γ ρεβενών, 
με την οποία τροποποιείται ο Οργανισμός Εσωτερικής 
Υπηρεσίας του Δήμου. 

Η υπ’ αριθμ. 3177/7.4.1999 απόφασή μας τροποποιείται 
ως εξής: 

1. Στο άρθρο 1 «ΔΙΑΡΘΡΩΣΗ ΥΠΗΡΕΣΙΩΝ» προστίθεται 
παράγραφος 4 ως εξής: 4. Γ ραφείο Κέντρου Εξυπηρέ¬ 
τησης Πολιτών (Κ.Ε.Π.) 

2. -Μετά το άρθρο 4 προστίθεται άρθρο 4 α ως εξής: 

Αρθρο 4 α 

Αρμοδιότητες Γ ραφείου 
Κέντρου Εξυπηρέτησης Πολιτών 

4.α.1. Αποστολή του Κέντρου Εξυπηρέτησης Πολιτών 
(Κ.Ε.Π) είναι η παροχή διοικητικών πληροφοριών και η δι¬ 
εκπεραίωση των υποθέσεων των πολιτών από την υποβολή 
της αίτησης μέχρι την έκδοση της τελικής πράξης σε 
συνεργασία με τις καθ’ ύλην αρμόδιες υπηρεσίες. 

- Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοι¬ 
κητικών υποθέσεων . 

- Παραλαμβάνει αιτήσεις πολιτών ,για τη διεκπεραίω¬ 
ση διοικητικών υποθέσεων τους από τις υπηρεσίες του 
Δημοσίου, τα στοιχεία των οποίων καταχωρεί σε ειδικό 
πρωτόκολλο .Διαθέτει για διευκόλυνσή τους έντυπα 
αιτήσεων κατά το άρθρο 3 παράγραφο 3 του Κώδικα 
Διοικητικής Διαδικασίας (ν. 2690/1999). 

- Ελέγχει την πληρότητα των αιτήσεων των πολιτών 
και σε περίπτωση που για τη διεκπεραίωση της υπόθε¬ 
σης απαιτούνται δικαιολογητικά, που δεν υποβάλλονται 
μαζί με την αίτηση, το Κ.Ε.Π τα αναζητά και τα παρα- 
λαμβάνει με οποιοδήποτε πρόσφορο τρόπο από τις 
αρμόδιες υπηρεσίες, μετά από σχετική εξουσιοδότηση 
των πολιτών . 

- Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωσή τους 
υπηρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το Κ.Ε.Π. στη διεύθυνση που έχει δηλωθεί με συ¬ 
στημένη επιστολή και με αντικαταβολή . 

4.α.2. Επιπλέον το Κέντρο Εξυπηρέτησης Πολιτών 
(Κ.Ε.Π) παρέχει και τις εξής υπηρεσίες : 

- Επικύρωση διοικητικών εγγράφων . 

- Θεώρηση γνησίου της υπογραφής . 

- Χορήγηση παραβολών, κινητών επισήμων και υπεύ¬ 
θυνων δηλώσεων. 

- Χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ3 . 

4.α.3. Με κοινές αποφάσεις του Υπουργού Εσωτερι¬ 
κών Δημόσιας Διοίκησης και Αποκέντρωσης και κατά 


του περίπτωση αρμόδιου Υπουργού καθορίζονται οι 
διοικητικές διαδικασίες με τα αντίστοιχα έντυπά τους, 
που θα διεκπεραιώνονται μέσω των Κ.Ε.Π. 

4.α.4. Το Κέντρο Εξυπηρέτησης Πολιτών (Κ.Ε.Π.)προ- 
ωθεί τα αιτήματα στις αρμόδιες για τη διεκπεραίωσή 
τους υπηρεσίες .παρακολουθεί τη διαδικασία διεκπεραί¬ 
ωσης και την τήρηση των νόμιμων χρονικών προθεσμιών, 
παραλαμβάνει το σχετικό έγγραφο και το αποστέλλει 
στο Κ.Ε.Π. της αρχικής υποβολής της αίτησης .Επίσης 
το Κ.Ε.Π. τηρεί τα σχετικά με τη διακίνηση των ανωτέρω 
αναφερομένων αιτήσεων των πολιτών στατιστικά στοι¬ 
χεία, υποδέχεται και διαχειρίζεται τα παράπονα και τις 
προτάσεις των πολιτών για βελτιώσεις των διοικητικών 
διαδικασιών. 

3. Στο άρθρο 10 «ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ 
ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ» γίνονται οι πα¬ 
ρακάτω τροποποιήσεις : 

Α. Στην Κατηγορία Υποχρεωτικής εκπαίδευσης προ¬ 
στίθενται δύο (2) θέσεις κλάδου ΥΕ-16 Εργατών Καθα¬ 
ριότητας. 

Β. Στην Κατηγορία Δευτεροβάθμιας εκπαίδευσης 
προστίθεται μία (1) θέση κλάδου ΔΕ-29 Οδηγών αυ¬ 
τοκινήτων. 

4. Μετά το άρθρο 11 προστίθεται άρθρο 12 και άρθρο 
13 ως εξής: 

Αρθρο 12 
Ειδικές Θέσεις 

Μία (1) θέση ειδικού συνεργάτη (άρθρο 67 του ν. 1416/ 
1984 όπως τροποποιήθηκε με το άρθρο 26 του ν. 1832/ 
1989, το άρθρο 12 του ν. 2130/1993 και το άρθρο 57 του 
ν. 2218/1994). 

Αρθρο 13 

Θέσεις Δικηγόρων 

Μία (1) θέση δικηγόρου (όπως διέπεται από τις διατά¬ 
ξεις του άρθρου 245 και επόμενα του ν. 1188/1981, όπως 
τροποποιήθηκε με το άρθρο 26 του ν. 1832/1989). 

5. -Μετά τα ανωτέρω η αρίθμηση των άρθρων που 
ακολουθούν μεταβάλλεται και ισχύει ως εξής : 

Άρθρο 14 ΘΕΣΕΙΣ ΠΡΟΪΣΤΑΜΕΝΩΝ. 

Άρθρο 15 ΠΡΟΣΩΠΙΚΟ ΕΠΟΧΙΑΚΩΝ Κ.Λ.Π. ΑΝΑΓΚΩΝ. 

Αρθρο 16 ΤΕΛΙΚΕΣ ΔΙΑΤΑΞΕΙΣ 

6. Στο άρθρο 14 «ΘΕΣΕΙΣ ΠΡΟΪΣΤΑΜΕΝΩΝ» προστίθε¬ 
ται εδάφιο ως εξής: 

- Στο Γ ραφείο Κέντρου Εξυπηρέτησης Πολιτών (Κ.Ε.Π.) 
προΐσταται μόνιμος υπάλληλος, οποιουδήποτε κλάδου 
ΠΕ ή ΤΕ και εν ελλείψει ΔΕ, του οικείου φορέα 

ΚΑΛΥΨΗ ΔΑΠΑΝΗΣ 

- Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού του Δήμου για 
το τρέχον έτος και για τα επόμενα οικονομικά έτη, 
ύψους 75.004,68 ευρώ, εφόσον καλυφθούν οι συνιστώ- 
μενες οργανικές θέσεις. 

- Για την ανωτέρω δαπάνη θα εγγράφει πίστωση στον 
προϋπολογισμό του Δήμου ύψους 75.004,68 ευρώ σε 
βάρος του Κ.Α. 10-60-11-001 με τίτλο «Τακτικές αποδο¬ 
χές μονίμων» όταν αυτό απαιτηθεί με τροποποίηση του 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως.- 

Γρεβενά, 5 Δεκεμβρίου 2005 
Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 




25442 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 5336 (4) 

Τροποποίηση Ο.Ε.Υ. Κοινότητας Γράμου Ν. Καστοριάς 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 12 του ν. 1188/1981 (ΦΕΚ 
204/τ. Α731.7.1981) «Περί κυρώσεως του κώδικα περί κα- 
ταστάσεως προσωπικού ΟΤΑ» όπως αντικαταστάθηκαν 
από τις όμοιες της παρ. 5 του άρθρου 8 του ν. 2307/1995 
(ΦΕΚ. 113/τ. Α'/15.6.1995). 

2) Τις διατάξεις του ν. 2190/1994 (ΦΕΚ 28/τ.Α73.3.1994), 
όπως ισχύουν σήμερα. 

3) Τις διατάξεις του π.δ. 37α/1987 (ΦΕΚ ΙΙ/τ.Α') του π.δ. 
22/90 (ΦΕΚ 7/τ.Α') «Μερική επέκταση των διατάξεων 
που ισχύουν για τους δημοσίου υπαλλήλους και τους 
υπαλλήλους των άλλων Ν.Π.Δ.Δ., στους υπαλλήλους των 
Ο.Τ.Α.», και του π.δ. 50/2001 (ΦΕΚ 39/τ.Α') «Καθορισμός 
των προσόντων διορισμού σε θέσεις φορέων του δη¬ 
μοσίου τομέα» όπως τροποποιήθηκαν με τις όμοιες 
του π.δ. 347/2003 (ΦΕΚ 315/τ.Α731.12.2003) και του 
π.δ. 44/2005 (ΦΕΚ 63/τ.Α79.3.2005). 

4) Την υπ’ αριθμ. 53560/6.8.1986 εγκύκλιο του ΥΠ.ΕΣ. 
σχετικά με την ψήφιση ΟΕΥ Δήμων και Κοινοτήτων. 

5) Τις διατάξεις της παρ. 2α του άρθρου 1 του ν. 2469/ 
1997 (ΦΕΚ 38/τ.Α7ΐ4.3.1997). 

6) Τις διατάξεις του ν. 2503/1997 (ΦΕΚ 107/τ.Α730.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

7) Την υπ’ αριθμ. ΚΒ/5335/12.5.1988 (ΦΕΚ 388/τ. Β714.6.1988) 
απόφαση του Νομάρχη ΚΑΣΤΟΡΙΑΣ, περί τροποποίησης 
του ΟΕΥ της Κοινότητας ΓΡΑΜΟΥ Ν. ΚΑΣΤΟΡΙΑΣ. 

8) Την υπ’ αριθμ. 25/2005 απόφαση του Κοινοτικού 
Συμβουλίου Γράμου, σχετικά με την τροποποίηση της 
αριθ. 17/88 απόφασης και ανασύνταξη του ΟΕΥ της Κοι¬ 
νότητας ΓΡΑΜΟΥ. 

9) Τη θετική γνωμοδότηση του Υπηρεσιακού Συμβου¬ 
λίου υπαλλήλων ΟΤΑ & Ν.Π. ΟΤΑ Ν. Καστοριάς, όπως 
διατυπώθηκε με την αριθ. 21/2005 απόφαση (αριθ. 6/2005 
πρακτικό). 

10) Την ανάγκη τροποποίησης και ανασύνταξης του 
ΟΕΥ της Κοινότητας Γράμου, αποφασίζουμε: 

Εγκρίνουμε την αριθ. 25/2005 απόφαση του Κοινοτικού 
Συμβουλίου ΓΡΑΜΟΥ Ν. ΚΑΣΤΟΡΙΑΣ, σχετικά με την τρο¬ 
ποποίηση της αριθ. 17/88 απόφασής του και ανασύνταξη 
του Ο.Ε.Υ. της Κοινότητας ΓΡΑΜΟΥ. 

Τροποποιούμε την υπ’ αριθμ. ΚΒ/5335/12.5.1988 (ΦΕΚ 
388/τ. Β714.6.1988) απόφαση του Νομάρχη Καστοριάς 
και ανασυντάσσουμε τον Ο.Ε.Υ. της Κοινότητας ΓΡΑ- 
ΜΟΥ, ως εξής: 

ΚΕΦΑΛΑΙΟ Α: 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 1: 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών της Κοινότητας 
Γ ράμου, κατανέμονται στις εξής διοικητικές ενότητες: 

1. Αυτοτελές γραφείο διοικητικών και οικονομικών 
υπηρεσιών. 

Άρθρο 2: 

Αρμοδιότητες Αυτοτελούς Γ ραφείου 
Διοικητικών και Οικονομικών Υπηρεσιών 

2.1. Γραμματειακή υποστήριξη αιρετών οργάνων. 


Α. Γραμματεία Προέδρου-Δημόσιες Σχέσεις-Ενημέ- 
ρωση Δημοτών 

• Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Προέδρου. 

• Ρύθμιση συναντήσεων και επικοινωνιών του Προέ¬ 
δρου και τήρηση ημερολογίου των προσωπικών επαφών 
του, εντός και εκτός της Κοινότητας. 

• Τήρηση προσωπικού αρχείου εγγράφων του Προ¬ 
έδρου. 

• Τήρηση πρακτικών συναντήσεων ή συμβουλίων στα 
οποία μετέχει ο Πρόεδρος. 

• Συγκέντρωση στοιχείων ή εγγράφων που πρέπει 
να υπογραφούν από τον Πρόεδρο και μέριμνα για την 
υπογραφή και τη διεκπεραίωσή τους. 

• Τήρηση αρχείου αποφάσεων Προέδρου. 

• Εκτέλεση κάθε διοικητικής υποστήριξης που ανα¬ 
τίθεται από τον Πρόεδρο και η οποία δεν ανήκει στην 
αρμοδιότητα των υπολοίπων υπηρεσιών. 

• Φροντίδα για τις δημόσιες σχέσεις της Κοινότη¬ 
τας. 

• Πληροφόρηση των δημοτών για κάθε δραστηριότη¬ 
τα της Κοινότητας. 

• Ενημέρωση των δημοτών για τα δικαιώματά τους 
και τις ενέργειες που απαιτούνται για τη διεκπεραίωση 
των υποθέσεών τους καθώς και ο εφοδιασμός τους με 
τα απαραίτητα πληροφοριακά στοιχεία και έντυπα. 

• Παραλαβή υποδείξεων, προτάσεων και παραπόνων 
των δημοτών. 

Β. Γραμματεία Κοινοτικού Συμβουλίου, Επιτροπών. 

• Κατάρτιση σε συνεργασία με τον Πρόεδρο, της ημε¬ 
ρήσιας διάταξης των συνεδριάσεων του Κ.Σ. και ενημέ¬ 
ρωση των μελών του Κ.Σ. για τα θέματα και το χρόνο 
/τόπο κάθε συνεδρίασης. 

• Συγκέντρωση, αναπαραγωγή και αποστολή στα 
μέλη του Κ.Σ. των διαφόρων εισηγήσεων και γενικά 
του ενημερωτικού υλικού που αντιστοιχεί στα θέματα 
των συνεδριάσεων. 

• Μέριμνα για το χώρο των συνεδριάσεων, την καλή 
λειτουργία των εγκαταστάσεων, την ύπαρξη των κα¬ 
τάλληλων μέσων κ.λ.π. 

• Τήρηση πρακτικών κατά τη διάρκεια των συνεδρι¬ 
άσεων. 

• Τήρηση αρχείου πρακτικών και αποφάσεων του 
Κ.Σ. 

• Δακτυλογράφηση /αναπαραγωγή αποφάσεων του 
Κ.Σ. και αποστολή τους στην υπηρεσία τοπικής αυτο¬ 
διοίκησης της περιφέρειας. 

• Ενημέρωση της υπηρεσίας της Κοινότητας για τις 
εγκεκριμένες αποφάσεις του Κ.Σ. 

• Ενημέρωση των αρμόδιων επιτροπών του Κ.Σ. για τα 
θέματα που παραπέμπονται σε αυτές από το Κοινοτικό 
Συμβούλιο προς μελέτη. 

• Παρακολούθηση της διαδικασίας επεξεργασίας τους 
και προετοιμασία για την έγκαιρη επανεισαγωγή τους 
στο κοινοτικό συμβούλιο προς λήψη οριστικής απόφα¬ 
σης. 

• Παροχή κάθε είδους γραμματειακής υποστήριξης 
προς τις μόνιμες και έκτακτες επιτροπές που συνιστά 
το Κοινοτικό Συμβούλιο (ενημέρωση για τα θέματα και 
το χρόνο κάθε συνεδρίασης, διανομή εισηγήσεων προς 
τα μέλη των επιτροπών, τήρηση πρακτικών, τήρηση 
αρχείου πρακτικών, δακτυλογράφηση /αναπαραγωγή 
εισηγήσεων κ,λ.π.). 

• Τήρηση αρχείου εκπροσώπων της Κοινότητας σε δι¬ 
άφορους φορεία και όργανα. Φροντίδα για την αποστο¬ 
λή στοιχείων προς τους προηγούμενους εκπροσώπους, 
επικοινωνία, παραλαβή και εσωτερική διεκπεραίωση 
εκθέσεων των εκπροσώπων προς την Κοινότητα. 

2.2 Λειτουργίες γραμματειακής υποστήριξης και διοι¬ 
κητικής μέριμνας των υπηρεσιών. 

• Τήρηση των διαδικασιών πρωτοκόλλησης των κάθε 
είδους εισερχόμενων στην Κοινότητα εγγράφων. Δια¬ 
νομή των εγγράφων στους αρμόδιους υπαλλήλους της 
Κοινότητας. 

• Τήρηση των διαδικασιών πρωτοκόλλησης των κάθε 
είδους εξερχόμενων από την κοινότητα εγγράφων. Δι¬ 
εκπεραίωση /αποστολή των εγγράφων αυτών στους 
αποδέκτες. 

• Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενι¬ 
κού αρχείου της Κοινότητας. 

• Παροχή κάθε είδους δακτυλογράφησης και γραμ¬ 
ματειακής υποστήριξης προς τις διάφορες υπηρεσιακές 
μονάδες. 

• Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρε¬ 
σιών της Κοινότητας (τηλεφωνικό κέντρο, τέλεξ, φαξ, 
ασφάλεια κτιρίων, καθαριότητα κτιρίων γραφείων, λει¬ 
τουργία κυλικείων, φωτοαντιγραφήσεις, εξωτερικές και 
εσωτερικές εργασίες διακίνησης εγγράφων κ.λπ.). Για 
το σκοπό αυτό αξιοποιούνται κλητήρες, καθαρίστριες 
κ.λ.π. στους οποίους κατανέμονται αρμοδιότητες για 
τα επί μέρους κτίρια εγκατάστασης των υπηρεσιών 
της Κοινότητας. 

2.3. Δημοτική κατάσταση. 

• Σύνταξη, ενημέρωση και τήρηση των βιβλίων του 
δημοτολογίου και πληθυσμού. 

• Τήρηση για κάθε οικογένεια, ιδιαίτερου φακέλου 
με τα σχετικά δικαιολογητικά και αρχείου αποφάσεων 
μεταβολών στο δημοτολόγιο. 

•Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

• Επιμέλεια της εφαρμογής των σχετικών με τους 
δημότες διατάξεων του Δημοτικού /Κοινοτικού Κώδικα, 
του Κώδικα Ελληνικής Ιθαγένειας. 

• Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαί¬ 
νουν στην περιφέρεια της Κοινότητας (γεννήσεις, γάμοι, 
θάνατοι) καθώς και κάθε μεταγενέστερο γεγονός που 
συνδέεται με αυτά (π.χ. βαπτίσεις, διαζύγια, ονοματο¬ 
θεσία, μεταβολή θρησκεύματος κ.λ.π.), σύμφωνα με τις 
ισχύουσες θεσμοθετημένες διαδικασίες. 

• Τήρηση αρχείων επισήμων εγγράφων ληξιαρχικών 
γεγονότων. 

• Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

• Περιοδική ενημέρωση των κρατικών υπηρεσιών (π.χ. 
ΕΣΥΕ) για τις γεννήσεις, γόμους, θανάτους που συνέ- 
βησαν στην περιφέρεια της κοινότητας. 

• Ενημέρωση των αντίστοιχων υπηρεσιών άλλων 
ΟΤΑ για τα ληξιαρχικά γεγονότα που επηρεάζουν τα 
στοιχεία των μητρώων /αρχείων που τηρούνται στα 
τμήματα αυτά. 

• Συνεργασία με ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

• Κατάρτιση ετησίως των μητρώων αρρένων, τήρηση 


των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

• Κατάρτιση των στρατολογικών πινάκων και έκδοση 
των απαιτούμενων πιστοποιητικών. 

• Μέριμνα για την έκδοση και δημοσίευση των απο¬ 
φάσεων των στρατιωτικών συμβουλίων. 

•Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

• Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος. 

• Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στην 
Κοινότητα από τον εκλογικό νόμο. 

• Τήρηση εκλογικών καταλόγων, ενημέρωση και έκ¬ 
δοση των σχετικών πιστοποιητικών για την έκδοση 
εκλογικών βιβλιαρίων. 

• Μέριμνα για την τήρηση των θεσμοθετημένων δια¬ 
δικασιών για τη διεξαγωγή των πολιτικών γάμων. 

2.4 Διαχείριση αγροτικών θεμάτων. 

• Διαχείριση διαδικασιών που σχετίζονται με τον 
Ο.Γ.Α., με αποζημιώσεις του ΕΛ.Γ.Α. και με επιδοτήσεις 
της Δ/νσης Γεωργίας της Ν.Α. (ενημέρωση των αγροτών, 
διεκπεραίωση της αλληλογραφίας, συγκέντρωση των 
αιτήσεων και δηλώσεων κ.λ.π.). 

2.5 Χορήγηση αδειών καταστημάτων. 

Διοικητική υποστήριξη των κάτωθι αρμοδιοτήτων της 
Κοινότητας: 

• Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας 
των οποίων καθορίζονται από υγειονομικές διατάξεις. 

• Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων 
εντός κοινοχρήστων χώρων. 

• Χορήγηση των αδειών εγκατάστασης και λειτουρ¬ 
γίας θεάτρων, κινηματογράφων και παρεμφερών επι¬ 
χειρήσεων, που προβλέπονται από τους α.ν. 445/1937 
και 446/1937. 

• Χορήγηση των αδειών λειτουργίας μουσικής σε 
δημόσια κέντρα, που προβλέπονται από αστυνομικές 
διατάξεις και χορηγούνται σύμφωνα με την Α5/3010/85 
υγειονομική διάταξη. 

• Χορήγηση των αδειών εγκατάστασης και λειτουρ¬ 
γίας ψυχαγωγικών παιχνιδιών, που προβλέπονται από 
αστυνομικές διατάξεις και δεν υπάγονται στις διατάξεις 
του ν. 2000/1991. 

• Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή 
οριστική ανάκληση άδειας ή σφράγιση σύμφωνα με τις 
ισχύουσες διατάξεις). 

• Τήρηση αρχείου των αδειών καταστημάτων υγειο¬ 
νομικού ενδιαφέροντος. 

2.6. Λειτουργία διοικητικής υποστήριξης νομικών προ¬ 
σώπων. 

Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτικά, 
ενημέρωση προέδρου και κοινοτικού συμβουλίου κ.λ.π.) 
που είναι αναγκαίες για τη λειτουργία των ΝΠΔΔ της 
Κοινότητας. Συνεργασία με τις διοικήσεις και τις υπη¬ 
ρεσίες των ΝΠΔΔ και το οικονομικό τμήμα για θέματα 
οικονομικής διαχείρισης των ΝΠΔΔ. 

2.7. Λειτουργίες οικονομικών υπηρεσιών. 

Α. Προϋπολογισμοί - απολογισμοί - οικονομική πα¬ 
ρακολούθηση. 

• Συγκέντρωση στοιχείων, διερεύνηση αναγκών και 
κατάρτιση των μεσοπρόθεσμων και ετησίων προϋπολο¬ 
γισμών δαπανών λειτουργίας των υπηρεσιών της Κοινό¬ 
τητας και των αντίστοιχων προϋπολογισμών εσόδων. 

• Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών της 
Κοινότητας σε συνεργασία με το ταμείο. 

• Συνεργασία με τις άλλες διοικητικές ενότητες για 
την τήρηση διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση του προϋπολογισμού της κάθε διοικητικής 
ενότητας και με τις αναθεωρήσεις του. 

• Σύνταξη και υποβολή στα πολιτικά όργανα, περιοδι¬ 
κών οικονομικών απολογιστικών στοιχείων σύμφωνα με 
το σύστημα οικονομικής πληροφόρησης που εφαρμόζει 
η Κοινότητα. 

Β. Διαχείριση εσόδων. 

• Συγκέντρωση στοιχείων για την εξακρίβωση των 
υπόχρεων και του ύψους των χρηματικών υποχρεώσε¬ 
ων προς την Κοινότητα των φυσικών προσώπων ή των 
κάθε είδους επιχειρήσεων της περιοχής, για φόρους, 
εισφορές, τέλη, δικαιώματα που περιοδικά πρέπει να 
καταβάλλονται στην Κοινότητα με βάση τις ισχύουσες 
κάθε φορά διατάξεις της νομοθεσίας. 

• Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προη¬ 
γουμένων φόρων, εισφορών, τελών, δικαιωμάτων κ.λ.π. 

• Δημιουργία και τήρηση αρχείων υπόχρεων για την 
καταβολή των επιμέρους ποσών που αποτελούν τακτικά 
έσοδα της Κοινότητας. 

• Επεξεργασία στοιχείων και περιοδικοί υπολογισμοί 
και ύψους των οφειλομένων ποσών κατά κατηγορία 
προσόδου και υπόχρεο. 

• Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορία προ¬ 
σόδου. 

• Μέριμνα για την ενημέρωση των υπόχρεων για την 
καταβολή των προηγουμένων οφειλομένων ποσών και 
μέριμνα για την τήρηση των διαδικασιών που ισχύουν 
για τις προσφυγές των υπόχρεων όταν αμφισβητούν το 
ύψος των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυ¬ 
γών για την εκτέλεση των αντίστοιχων εισπράξεων. 

• Τήρηση των αντιστοίχων διαδικασιών και έκδοση 
βεβαιώσεων /αδειών που σχετίζονται με την είσπραξη 
διαφόρων τελών, δικαιωμάτων ή εισφορών. 

• Τήρηση όλων των οικονομικών δοσοληψιών που 
σχετίζονται με τη λειτουργία των νεκροταφείων, την 
ύδρευση κ,λ.π. 

Γ. Κοινοτική περιουσία-κληροδοτήματα. 

• Τήρηση αρχείου της Κοινοτικής ακίνητης περιου¬ 
σίας. 

• Μέριμνα για την αξιοποίηση/ εκμετάλλευση της 
Κοινοτικής ακίνητης περιουσίας (μισθώσεις, κατάρτιση 
σχετικών συμβάσεων κ.λ.π.). 

• Τήρηση αρχείου κληροδοτημάτων προς την Κοινό¬ 
τητα και μέριμνα για την αξιοποίησή τους. 

• Τήρηση των διαδικασιών που σχετίζονται με τις 
δωρεές προς την Κοινότητα. 


Διαχείριση δαπανών-προμήθειες. 

• Παραλαβή των κάθε φύσεως παραστατικών που 
απαιτούνται κατά περίπτωση για την πληρωμή των 
οφειλών της Κοινότητας στους αντίστοιχους δικαιού¬ 
χους. 

•Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του προϋ¬ 
πολογισμού της Κοινότητας και έκδοση χρηματικών 
ενταλμάτων πληρωμής. Αποστολή των ενταλμάτων στο 
ταμείο για τη διενέργεια των πληρωμών. 

• Οικονομική διαχείριση και λογιστική παρακολούθη¬ 
ση των προγραμμάτων της Ευρωπαϊκής Ένωσης που 
συμμετέχει η κοινότητα. 

• Τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται 
για την ενημέρωση του λογιστικού συστήματος της 
Κοινότητας. Παροχή κάθε είδους στοιχείων που ζητού¬ 
νται από δημόσιες/ ελεγκτικές υπηρεσίες σύμφωνα με 
τις διαδικασίες που ισχύουν εκάστοτε. 

• Μέριμνα για τη σύνταξη τεχνικών προδιαγραφών 
για την προμήθεια μηχανημάτων, τεχνικού εξοπλισμού 
ή υλικών για τις ανάγκες της Κοινότητας, και συμμετοχή 
στις αντίστοιχες επιτροπές αξιολόγησης προσφορών 
και παραλαβής. 

• Διαχείριση διαδικασιών προμηθειών της Κοινότητας 
(σύσταση επιτροπών, διακηρύξεις, διαγωνισμοί, παρα¬ 
λαβή προσφορών, παραγγελίες κ,λ.π.). 

• Τήρηση αρχείου παγίων κινητών περιουσιακών στοι¬ 
χείων της Κοινότητας. 

• Φροντίδα για την αποθήκευση των παγίων ή ανα¬ 
λωσίμων υλικών και τήρηση διαδικασιών παράδοσης 
και παραλαβής. 

• Φροντίδα για τη λειτουργία των υπηρεσιών της Κοι¬ 
νότητας, ύδρευσης, φωτισμού, καθαριότητας και κάθε 
άλλης που θα προκόψει στο μέλλον. 

• Κατάρτιση τεχνικού προγράμματος εκτελεστέων 
έργων ή εργασιών και η υλοποίησή τους σε συνεργασία 
με τις τεχνικές και άλλες υπηρεσίες της Περιφέρειας 
Δυτ. Μακεδονίας. 

Ε. Θέματα προσωπικού-μισθοδοσίας. 

• Φροντίδα για τη συγκέντρωση των διατάξεων της 
νομοθεσίας και την κανονική εφαρμογή των γενικών 
ρυθμίσεων της πολιτείας στα θέματα του προσωπικού, 
οποιασδήποτε σχέσης εργασίας, της κοινότητας. 

• Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κ.λ.π. του προσωπικού 
της κοινότητας με οποιαδήποτε σχέση εργασίας, σύμ¬ 
φωνα με τις εκάστοτε ισχύουσες διατάξεις. 

• Διαχείριση των διαδικασιών ελέγχου παρουσίας, 
παροχής αδειών, αξιολόγησης και άσκησης πειθαρχικού 
δικαίου στο προσωπικό της κοινότητας, με οποιαδήποτε 
σχέση εργασίας, σύμφωνα με τις εκάστοτε ισχύουσες 
διατάξεις. 

• Τήρηση των μητρώων και φακέλων του προσωπι¬ 
κού της Κοινότητας, με οποιαδήποτε εργασιακή σχέση, 
με τη συγκέντρωση και καταγραφή των κάθε είδους 
μεταβολών της οικογενειακής υπηρεσιακής και ατομι¬ 
κής κατάστασης (προσόντα, οικογενειακή κατάσταση, 
υπηρεσιακή εξέλιξη, απόδοση, αμοιβές, ποινές, άδειες, 
απουσίες κ.λπ.). 

• Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον κα¬ 
θορισμό των κάθε φύσης αμοιβών και παροχών προς 

το προσωπικό οποιοσδήποτε εργασιακής σχέσης της 
Κοινότητας. 

• Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κ.λ.π.) προς το προ¬ 
σωπικό της Κοινότητας που αφορούν την υπηρεσιακή 
του κατάσταση. 

• Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρεσιών 
της Κοινότητας. Παρακολούθηση της κατανομής των 
θέσεων εργασίας στις επιμέρους υπηρεσίες. 

• Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογι- 
σθέντων ποσών προς το προσωπικό της κοινότητας, με 
οποιαδήποτε εργασιακή σχέση, που αντιστοιχούν και 
έχουν επίδραση στην καταβολή των αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά 
των καταστάσεων πληρωμής κάθε είδους αμοιβής προς 
το προσωπικό της Κοινότητας. 

• Έλεγχος των προηγούμενων καταστάσεων και 
έγκαιρη διαβίβαση ενός αντίγραφου στο ταμείο για 
πληρωμές. 

• Τήρηση αρχείου καταβληθέντων αμοιβών στο προ¬ 
σωπικό της Κοινότητας και έκδοση των αντίστοιχων 
βεβαιώσεων αποδοχών. 

ΣΤ. Διαχείριση ταμείου. 

• Διαμόρφωση και παρακολούθηση των ταμειακών 
προγραμμάτων της Κοινότητας με τη συνεχή παρα¬ 
κολούθηση των υποχρεώσεων και των αναμενόμενων 
εισπράξεων. 

• Παραλαβή των χρηματικών ενταλμάτων πληρωμών 
και διενέργεια των πληρωμών προς τους δικαιούχους 
μετά από έλεγχο των τυχόν επιπρόσθετων δικαιολογη- 
τικών που ορίζει ο νόμος ότι πρέπει να προσκομίζουν 
οι δικαιούχοι (π.χ. φορολογική ενημερότητα στην περί¬ 
πτωση των εταιρειών). 

• Καταγραφή των διενεργούμενων πληρωμών σύμ¬ 
φωνα με τις ισχύουσες διαδικασίες. 

• Μέριμνα για την απόδοση των κάθε φύσεως κρα¬ 
τήσεων υπέρ τρίτων που αντιστοιχούν στα επιμέρους 
εντάλματα πληρωμής. 

• Διενέργεια εισπράξεων αντίστοιχων οφειλών προς 
την Κοινότητα. Έκδοση αντίστοιχων γραμματίων ει- 
σπράξεως και σχετική ενημέρωση του περιοδικού αρ¬ 
χείου οφειλετών κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς την Κοινότητα και ενημέρω¬ 
ση του λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στην Κοινότητα 
ποσών κατά κατηγορία προσόδου.Έκδοση και μέριμνα 
για την κοινοποίηση ατομικών ή ειδικών προσκλήσεων 
προς τους οφειλέτες της Κοινότητας. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος της Κοινότητας 
που αφορούν τα εισπρακτέα και τα πραγματοποιηθέντα 
έσοδα, σύμφωνα με τις ισχύουσες διαδικασίες. 


• Κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

• Τήρηση φυσικού ταμείου στα γραφεία της Κοινό¬ 
τητας. Διενέργεια χρηματικών δοσοληψιών με τις τρά¬ 
πεζες. 

• Τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται 
για την ενημέρωση του λογιστικού συστήματος της 
Κοινότητας. Παροχή κάθε είδους στοιχείων που ζητού¬ 
νται από δημόσιες/ ελεγκτικές υπηρεσίες σύμφωνα με 
τις διαδικασίες που ισχύουν εκάστοτε. 

ΚΕΦΑΛΑΙΟ Β: ΠΡΟΪΣΤΑΜΕΝΟΙ 

ΚΑΝΟΝΙΣΜΟΙ ΛΕΙΤΟΥΡΓΙΑΣ 
ΤΩΝ ΥΠΗΡΕΣΙΩΝ ΤΗΣ ΚΟΙΝΟΤΗΤΑΣ 

Άρθρο 3: 

Αρμοδιότητες Προϊσταμένου 

Ο Προϊστάμενος μιας διοικητικής ενότητας ευθύνε- 
ται έναντι του Προέδρου για την αποτελεσματική και 
αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, στελεχώνοντας, 
συντονίζοντας και ελέγχοντας τις επί μέρους δραστη¬ 
ριότητες, έτσι ώστε να εκπληρούνται οι περιοδικοί (τα¬ 
κτικοί και στρατηγικού στόχοι της Κοινότητας που πε¬ 
ριλαμβάνονται στα αντίστοιχα προγράμματα δράσης. 

Ειδικότερα ο Προϊστάμενος: 

• Διατυπώνει τους στόχους και τα προγράμματα δρά¬ 
σης της διοικητικής ενότητας καθώς και τους αντίστοι¬ 
χους προϋπολογισμούς, σε συνεργασία με την οικονο¬ 
μική υπηρεσία. 

• Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

• Στελεχώνει, οργανώνει, συντονίζει και ελέγχει τις 
δραστηριότητες της διοικητικής ενότητας με τρόπο 
ώστε να υλοποιούνται αποτελεσματικά τα προγράμματα 
δράσης και οι κατά περίπτωση αποφάσεις ή εντολές. 

• Εποπτεύει, αξιολογεί και προσανατολίζει το προ¬ 
σωπικό της διοικητικής ενότητας, μεριμνώντας για την 
ανάπτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

• Μεριμνά για την κατάρτιση του κανονισμού λειτουρ¬ 
γίας και διοικητικής ενότητας, εισηγείται μεταβολές των 
διατάξεών του και παρακολουθεί την κανονική εφαρ¬ 
μογή των εγκεκριμένων κανονισμών. 

• Προετοιμάζει τους απολογισμούς δράσης και οικονο¬ 
μικούς απολογισμούς, σε συνεργασία με την οικονομική 
υπηρεσία. Καταρτίζει μηνιαίους απολογισμούς δράσης 
και αναφέρει ιεραρχικά για τις υποθέσεις που εκκρε- 
μούν και τις αποκλίσεις από τον προγραμματισμό. 

• Διατυπώνει εισηγήσεις σχετικές με προτάσεις, εναλ¬ 
λακτικές λύσεις, στόχους, μεθοδολογίες και προγράμ¬ 
ματα δράσης που αναφέρονται στις λειτουργίες της 
διοικητικής ενότητας. 

• Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του και 
τη διανέμει στους αρμόδιους υπαλλήλους. 

• Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής μονάδας 
που εποπτεύει καθώς και των εισηγήσεων τους προς 
τα ανώτερα διοικητικά επίπεδα (όλα τα έγγραφα, κα¬ 
ταστάσεις κ.λ.π. της Κοινότητας μονογραφούνται από 
τον αρμόδιο υπάλληλο). 

• Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωσή του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

• Εισηγείται συστήματα ενημέρωσης των δημοτών 
σχετικά με τις προσφερόμενες υπηρεσίες, τα δικαιώμα¬ 
τα και τις υποχρεώσεις τους έναντι της Κοινότητας. 

• Συγκεντρώνει στοιχεία χρήσιμα για τον προγραμ¬ 
ματισμό και απολογισμό των δραστηριοτήτων της δι¬ 
οικητικής μονάδας του. 

• Συνεργάζεται με άλλους φορείς εκτός Κοινότη¬ 
τας. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής μονάδας στις 
εξελίξεις του εξωτερικού περιβάλλοντος. 

Άρθρο 4 

Κανονισμοί λειτουργίας των Υπηρεσιών 
της Κοινότητας 

Οι προηγούμενες αρμοδιότητες των επί μέρους υπη¬ 
ρεσιών και των προϊσταμένων τους θεωρούνται ως η 
γενική περιγραφή του ρόλου τους και αποτελούν το 
βασικό πλαίσιο λειτουργίας τους. Λεπτομερέστερες 
περιγραφές αρμοδιοτήτων μπορούν να γίνουν με τη 
σύνταξη κανονισμών ή εγκυκλίων λειτουργίας της δι¬ 
οικητικής μονάδας. 

Ο λεπτομερής τρόπος λειτουργίας της υπηρεσίας, 
η ανάθεση καθηκόντων και οι περιγραφές καθηκόντων 
των υπαλλήλων καθώς και οποιαδήποτε άλλη εσωτερική 
διαδικασία διοίκησης ή λειτουργίας της Κοινότητας, 
ορίζονται με αποφάσεις του προέδρου ή καθορίζονται 
με ειδικούς κανονισμούς λειτουργίας που συντάσσονται 
με απόφαση του Προέδρου μετά από εισήγηση του 
αρμόδιου προϊσταμένου. 

ΚΕΦΑΛΑΙΟ Γ: ΟΡΓΑΝΙΚΕΣ ΘΕΣΕΙΣ 
Αρθρο 5: 

Τακτικές οργανικές θέσεις 
με σχέση εργασίας Δημοσίου Δικαίου 

Οι θέσεις της κατηγορίας ΔΕ κατατάσσονται στους 
βαθμούς Δ (εισαγωγικός), Γ, Β και Α (καταληκτικός). 

Τα προσόντα διορισμού του προσωπικού στις οργα¬ 
νικές θέσεις περιγράφονται στο π.δ. 37α/1987, όπως 
ισχύει σήμερα. 

Οι θέσεις που προβλέπονται ανά κλάδο είναι οι 
εξής: 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος Θέσεις 

ΔΕ 1 Διοικητικών 1 (μία) 

ΔΕ 14 Ελεγκτών εσόδων και εξόδων Ο.Τ.Α. 1 (μία) 
ΔΕ 16 Εισπρακτόρων 1 (μία) 


Άρθρο 6: 

Προσωπικό Εποχιακών κ.λπ. Αναγκών. 

Συνιστώνται δύο (2) θέσεις με σχέση εργασίας ιδιω¬ 
τικού δικαίου ορισμένου χρόνου, διαφόρων ειδικοτήτων 
(Φύλακα, Οδηγού κ.λ.π.), για την αντιμετώπιση επο¬ 
χιακών ή άλλων περιοδικών ή πρόσκαιρων αναγκών 
(ν. 2503/1997, άρθρο 18 παρ. 12). 

Η πλήρωση των θέσεων αυτών θα γίνεται σύμφωνα 
με τις ισχύουσες κάθε φορά διατάξεις και εγκυκλίους 
οδηγίες που αφορούν στο προσωπικό αυτό. 

Αρθρο 7 

Θέσεις Προϊσταμένων 

Στο Αυτοτελές Γ ραφείο Διοικητικών και Οικονομικών 
Υπηρεσιών της Κοινότητας, προΐσταται υπάλληλος του 
κλάδου ΔΕ 1. 

Άρθρο 8 

Τελικές Διατάξεις 

α) Κατά την έναρξη της ισχύος του παρόντος Οργα¬ 
νισμού οι υπηρετούντες υπάλληλοι, κατατάσσονται στις 
αντίστοιχες θέσεις των σχετικών κλάδων. 

β) Η Κατανομή αρμοδιοτήτων στο προσωπικό γίνεται 
με απόφαση του Προέδρου, λαμβάνοντας υπόψη τις 
λειτουργικές ανάγκες της Κοινότητας, τα προσόντα, την 
πείρα και τις ειδικές γνώσεις των υπαλλήλων. 

γ) Η ισχύς του παρόντος Οργανισμού αρχίζει από τη 
δημοσίευσή του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Ακροτελεύτιο Αρθρο: 

Κάλυψη Δαπάνης 

Στον προϋπολογισμό της Κοινότητας Γράμου του 
τρέχοντος έτους, υπάρχουν εγκεκριμένες πιστώσεις 
(22.300,00 €) στους Κωδικούς Αριθμούς 6011 και 6051 για 
την κάλυψη της μισθοδοσίας του υπάρχοντος προσωπι¬ 
κού. Η μελλοντική επιβάρυνση του προϋπολογισμού της 
Κοινότητας Γράμου από την απόφαση αυτή δεν είναι 
δυνατό να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 22 Νοεμβρίου 2005 
Ο Γ ενικός Γ ραμματέας Περιφέρειας 

ΑΝΔΡΕΑΣ ΛΕΟΥΔΗΣ 

-♦- 

(5) 

Χορήγηση αδείας άσκησης επαγγέλματος Κοινωνικού 
Λειτουργού στη Μόσχου Ματίνα του Βασιλείου 

Ο ΝΟΜΑΡΧΗΣ ΠΕΙΡΑΙΑ 

Με την υπ’ αριθμ. 7370/2.12.2005 απόφαση του Νομάρχη 
Πειραιά χορηγείται στη Μόσχου Ματίνα του Βασιλείου 
άδεια άσκησης επαγγέλματος Κοινωνικού Λειτουργού. 

Με εντολή Νομάρχη 
Ο Αντινομάρχης 

ΒΑΣ. ΒΑΛΣΑΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




